มี พสพ กับแฟน หลั่งนอก กินยาคุมฉุกเฉิน2กล่องใน3วัน หลังจากนั้น12วัน รอบเดือนมาแต่เลื่อนไปประมาณ1-2วัน (รอบเดือนปกติ) แต่แฟนมีอาการเวียนหัวตลอดเวลา และมีอาเจียนด้วยครับ แบบนี้มีโอกาสท้องมั้ยครับ
สวัสดีครับ พ่อใหญ่เบิ้ม หมาเจ้ากัดคนบ่การมีเพศสัมพันธ์แบบไม่ได้ป้องกัน หากมีการสอดใส่ ก็ยังมีโอกาสที่น้ำหล่อลื่นจะออกมาในระหว่างกิจกรรมทางเพศได้ครับ แม้ว่าจะพยายามดึงออกมาหลั่งนอกก็ตาม ดังนั้น โอกาสทำให้ตั้งครรภ์ก็ยังเป็นไปได้ครับ เพราะตัวอสุจินั้นก็ยังปะปนในน้ำหล่อลื่นได้ ไม่ได้อยู่แต่ในน้ำหลั่งสุดท้ายอย่างเดียว มันจึงสามารถเคลื่อนไหวได้อย่างอิสระ ในช่องคลอดและภายในอวัยวะภายในของฝ่ายหญิงครับหากมีประจำเดือนมาปกติตามรอบ ก็ไม่น่ามีการตั้งครรภ์ครับ แต่อย่างไรก็ดี อาการปวดเวียนศีรษะอาจเป็นผลจากการรับประทานยาคุมกำเนิดฉุกเฉินที่เกินขนาด เพราะจริงๆแล้ว ยาคุมฉุกเฉินแม้จะกินในช่วง 72 ชั่วโมงแรกที่มีเพศสัมพันธ์ ก็ยังมีโอกาสตั้งครรภ์ได้อยู่ถึง 3% และยังไม่สามารถป้องกันโรคติดต่อทางเพศสัมพันธ์ได้ครับ การรับประทานยาคุมหลังจากนั้นจึงไม่ได้ช่วยอะไรเพิ่ม และยังทำให้ระดับฮอร์โมนเกินจนมีผลข้างเคียงด้วยครับ ดังนั้นพึงระวังว่าไม่ควรใช้ยาคุมฉุกเฉินเป็นประจำ เพราะมันจะไปรบกวนระบบของรอบเดือน ทำให้รอบเดือนผิดปกติได้ครับหากต้องการคุมกำเนิดอย่างปลอดภัย แนะนำให้ใช้ถุงยางอนามัย หรือ ยาคุมกำเนิดแบบแผง จะมีประสิทธิภาพมากกว่าครับ นอกจากนี้ ควรใช้ถุงยางอนามัยในการป้องกัน เพื่อไม่ให้เสี่ยงกับโรคทางเพศสัมพันธ์อื่นๆครับ